**Σύντομο Βιογραφικό Σημείωμα**

**Της Μαρίας Μαλαίνου**

Η Μαρία Μαλαίνου γεννήθηκε το 2000 στην Αθήνα. Είναι Κοινωνιολόγος και εργάζεται ως Σύμβουλος Προγραμμάτων ΕΣΠΑ. Έχει σπουδάσει στο Τμήμα Κοινωνιολογίας του Παντείου Πανεπιστημίου (2018-2022) και είναι κάτοχος του Μεταπτυχιακού Διπλώματος «Πολιτική Επιστήμη και Κοινωνιολογία» του Εθνικού και Καποδιστριακού Πανεπιστημίου Αθηνών (2022-2024). Είναι, επίσης, εξωτερική συνεργάτιδα στο Εθνικό Κέντρο Κοινωνικών Ερευνών (ΕΚΚΕ) και έχει ασχοληθεί με ζητήματα φύλου, αναπηρίας και μετανάστευσης. Έχει συμμετάσχει ως εισηγήτρια σε διεθνή και εθνικά συνέδρια και σεμινάρια, ενώ άρθρα της (σε συνεργασία και αυτοτελή) έχουν δημοσιευθεί σε επιστημονικά περιοδικά και συλλογικούς τόμους.

Τέλος, είναι μέλος του Διοικητικού Συμβουλίου του Συλλόγου Ελλήνων Κοινωνιολόγων (ΣΕΚ) και μέλος της επιτροπής κριτών για τα πρακτικά του 11ου διεθνούς συνεδρίου του ΙΑΚΕ.